**Необходими документи за кандидатстване за настаняване под наем в общинско жилище (за картотекиране)**, съгласно чл. 6 от Наредбата за реда и условията за управление и разпореждане с общински жилища на територията на Столична община /НРУУРОЖТСО/ **за всички пълнолетни лица, членове на семейството/ домакинството, които искат да се картотекират.**

1. Заявление и декларация по образец, съгласно Приложения № № 1 и 2 от НРУУРОЖТСО. *Декларацията се подписва от всички пълнолетни членове на семейството (домакинството) пред служител на районната администрация или пред нотариус, съгласно чл. 6, ал. 5 от Наредбата.*
2. Удостоверение в оригинал от Агенция по вписванията по чл. 46 от ПВ за вписвания, отбелязвания и заличавания за лице, **по месторождение и местоживеене**; адрес на „Служба по вписванията“ – гр. София: кв. „Гео Милев“, ул. „Елисавета Багряна“ № 20.
3. Удостоверение в оригинал от Данъчна служба за декларирани данни - **по месторождение и местоживеене**; адрес на отдел „Общински приходи – Илинден“: ж.к. „Захарна фабрика”, ул. „Билянини извори” № 10, бл. 51-А, вх. Б.
4. Документи в оригинал, удостоверяващи доходите за последните 12 месеца – от работодател, Бюро по труда, НОИ, НАП.
5. Копие от договор за свободен наем с нотариална заверка на подписите на наемателя и наемодателя в случай, че лицето живее на свободен наем. *ИЛИ т.6 →*
6. Копие от нотариален акт за собственост в случай, че лицето живее в жилище, собственост на роднини.
7. Декларация от домоуправителя за регистрираните членове на семейството /домакинството/ в домовата книга в режим на етажна собственост или копие от домовата книга за конкретния апартамент.
8. Копие от удостоверение за сключен граждански брак.
9. Копие от акт за раждане на непълнолетни лица /деца/.
10. Копие от бракоразводно решение.
11. Други документи за уточняване на условията по чл. 5, ал. 2 от НРУУРОЖТСО, в случай на необходимост, при изискване от районната администрация.